
UFO-AALTO POHJOIS-SUOMESSA 



Pudasjärven Särkivaaran päällä ovat useat henkilöt nähneet valoilmiön syyskuun kahdeksantena plhrlnl» 
Silminnäkijöiden kertoman mukaan se on muistuttanut suurikokoista lentävää lautasta. 


(Kaleva 6.11.1969) 

























































UFO-HAVAINTO PUDASJÄRVEN 
SYÖTTEELLÄ SÄRKI VAARALLA 


Tutkimusretki 19,10,1969 

Tutkimuksiin osallistui 7 tutkijaa Oulun UFO- 
kerhosta. Tutkimuksen aikana haastateltiin 9jää 
henkilöä UFO-tutkimuslomakkeelle. Havainnon pää- 
silminnäkijoita, taksiautoilija Atte Särkelää ja 
opettaja Timo Lainetta haastateltiin sekä lomak¬ 
keelle että ääninauhalle. Edellä mainituille teis¬ 
tiin myös havaintopsykologinen testi. 

Tutkimuksen tuloksena 

kävi ilmi, että taksiautoilija Atte Särkelä oli 
ollut 8.9.1969 kyytimatkalla Pudasjärven kunnan 
alueella, ajosuuntana Särkivaara (Syöte-tunturin 
alue). Matkan aikana, klo 01.25, autoilija Särke¬ 
län ja hänen kyydissään olleiden matkustajien huo¬ 
mio kiintyi etuviistossa näkyvään suureen valopal¬ 
loon. Särkelän autossa oli tällöin 6 matkustajaa. 

Ajettuaan noin 1 kilometrin matkan he huomasivat 
toisen pienemmän valopallon ajosuuntansa sivulla 
ja tämä valopallo ei ollut sama kuin suoraan edes¬ 
sä havaittu. Se näytti liikkuvan hiljaa taustalla 
olevien vaarojen kupeella. He ihmettelivät, että 
mitä valoja nuo oikein ovat, koska alue sillä suun¬ 
nalla on erämaata, eikä siellä voi autolla liikkua. 

Ajon jatkuessa he näkivät jälleen ison, ensiksi 
nähdyn valopallon edessään. Auto pysäytettiin ja 
liikkuvaa valoa ihmeteltiin. Välillä kyydittäviä 
jäi pois ja pari uutta tuli tilalle. 

Havaintojen merkillisin kohokohta 

tapahtui Särkiperän, Särkivaaran luona. Havainto- 
suunnassa vasemmalla näkyi suuri valopallo, kuun 
kokoinen ja näköinen. Sen alapuolella oli kiinni 
pienempi pallo ja vasemmalla sivulla irrallaan 
oleva pieni pallo. Särkiperän ja tunturin väli¬ 
sessä maastossa, syvässä kurussa tapahtui merkil¬ 
linen näytelmä: suuri joukko pieniä valopalloja 
risteili maanpinnan läheisyydessä käyden aina 
maassa asti, nousten välillä ylös ja tehden eri¬ 
laisia sik-sak-kuvioita. Pitämivaaraa vasten nä¬ 
kyi vielä muista pienistä palloista hiukan eril¬ 
lään oleva kookkaampi valopallo, joka näytti hil¬ 
jaa liikkuvan Taivalkosken suuntaan. Silminnäki¬ 
jöinä olleet henkilöt katsoivat näytelmää muuta¬ 
man minuutin ja ajoivat sitten Särkelän koululle. 
Autoilija Särkelä herätti koulun opettajan Timo 
Laineen ja hänen vaimonsa. Opettaja Laine katsoi 
valopalloja metsästyskiväärin kiikarilla ja tote¬ 
si, että kun isoa palloa katsoi paljain silmin se 
näytti kuun kokoiselta, mutta kun sitä katsoi kii¬ 
karilla (4 x s) se täytti koko kiikarin näköken¬ 
tän siten, että osa siitä jäi vielä ulkopuolelle. 
Suuren valopallon oli täytynyt olla siis varsin 
lähellä. 



Atte Särkelän piirros havainnosta 

Valoilmiöt katosivat lopuksi melko nopeassa tem¬ 
possa. Iso pallo alkoi pienentyä ja näytti hävi¬ 
ävän äkkiä. Pienet kurussa liikkuvat pallot oli¬ 
vat tällöin häipyneet, mutta Taivalkoskelle päin 
liikkunut pallo havaittiin vielä silloin horisontis¬ 
sa ja se häipyi pian näkyvistä. Sama valopallo ha¬ 
vaittiin sitten Kuusamossa klo 02.00 aikaan. 

Haastattelupaikka 

Haastattelut suoritettiin Särkelän koululla, jonne 
opettaja Laine ja autoilija Atte Särkelä olivat 
pyytäneet silminnäkijöitä saapumaan. Osa tutkijois¬ 
ta, johtaja Esko Häme, biol.yo Olli Pajula, matemat-r 
yo. Lasse Jalonen ja taiteilija Martti Mäki, tutki 
havaintopaikat sekä haravoi maastoa kuruissa. Ha¬ 
vaintopaikat myös valokuvattiin. Maastontutkijoil¬ 
la mukana ollut Wallac-säteilymittari antoi erääs¬ 
sä kohtaa lukeman 0,09 milliröntgeniä. Peruslukema 
koulun pihalla oli 0,02 milliröntgeniä. Mainittu 
0,09 mr ei kuitenkaan osunut paikkaan, jossa pienet 
valopallot olivat risteilleet maanpinnan lähellä. 

Mainittakoon, että havaintoalueen lähiympäristössä 
on pieniä magneettiesiintymiä sekä paikka, jossa 
kompassi menee täysin sekaisin. On syytä palauttaa 
mieliin vuonna 1966 sattuneet Turun UFO-tapaukset, 
jolloin Pahanniemen yllä havaittiin outoja valoja, 
sekä kuultiin merkillistä puhetta ilmasta. Myös 
Pahanniemen alueella on voimakas magneettinen häi- 
riökeskus, jonka on todettu vaikuttaneen laivakom- 
passeihin. Voitaneenko sitten olettaa, että mag¬ 
neettiset anomalialueet panevat sekaisin myös mah¬ 
dollisten ufonauttien suunnistuslaitteet? 

Mitä tulee suoritettuihin säteilymittauksiin, saa¬ 
dut arvot "•ovat normaalia alueellista taustasätei¬ 
lyä. Ja vaikutelma itse havainnosta oli, että sil¬ 
minnäkijät olivat todella kokeneet erikoislaatui¬ 
sen UFO-havainnon. Tarkimpia havaintoja tekivät 
autöilija Atte Särkelä ja opettaja Timo Laine. 
Todettakoon vielä, että autoilija Särkelä on suo¬ 
rittanut varusmiesaikana säähavaintokurssin ja 


kykenee tunnistamaan kaikki säähän liittyvät ilmi¬ 
öt, joihin tämä tapaus ei voi kuulua. Mikä sitten 
olisi selitys näille ilmiöille, se ei ole heti nä¬ 
köpiirissä. 

UFOja SALLASSA 

Sallan Hautajärven Pyyniemellä on todettu UFOn 
esiintyminen kolmena eri yönä. Kaivinkoneen kuljet¬ 
taja Pentti Liikanen oli 21.10.1969 kaivamassa met¬ 
säojaa, kun hänen huomionsa kiintyi aamuyöstä outoon 
valoon, joka lähestyi lännestä. Valo kirkastui ja 
näkyi näin puolen metrin kokoisena. Se liikkui suo¬ 
raan eteenpäin välillä pysähtyen. Sitten se liik¬ 
kui vaakatasossa vasemmalle ja oikealle sekä ylös 
ja alas kuin maastoa tutkien. Tullessaan lähemmäksi 
valo sai useita värisävyjä muuttuen violetiksi, pu¬ 
naiseksi. Kello oli tällöin 5.20 aamulla. Pentti Lii¬ 
kanen havaitsi, että valo muuttui niin kirkkaak¬ 
si, että hänen oma varjonsa näkyi traktorin kopin 
seinässä. Myös maasto oli valoisa. Tämä sama esine 
on näyttäytynyt jo aikaisemmin samalla seudulla ja 
Pentti Liikanen sekä Helge Korva ovat työssä olles¬ 
saan havainneet sen kolme eri kertaa. Myös muut työ¬ 
miehet ovat havainneet samat havainnot, joita tukee 
useiden paikkakuntalaisten tekemät havainnot. 

Sallan tapauksia ei ole voitu käydä paikan päällä 
tutkimassa. Tutkimus kuuluu kuitenkin lähiajan toi¬ 
mintatavoitteisiin. 


Professori Juhani Oksman , 

Oulun yliopiston sähköinsinööriosaston esimies, on 
tutustunut Pudasjärven UFO-tapauksen tutkimusaineis¬ 
toon ja haastattelupöytäkirjoihin. Prof. Oksman lau¬ 
sui VIMANAlle, ettei Pudasjärven UFO-havainnolle ole 
löydettävissä nykytieteen mukaista luonnollista seli¬ 
tystä. 


Matias Päätalo 

18.11.1969 


Uutisotteet: Uusi Oulu 

(liittyy VIMANAssa 
Nto 3/1969 julkais¬ 
tuun uutiseen) 

”SE NOUSI MAASTA” 

Jokin aika sitten näki enontekiö¬ 
läinen opettaja Reino Lehmus- 
vaara ja hänen tyttärensä Elise 
(20) Sonkamuotkassa ilmiön, josta 
sanomalehdet seuraavina päivinä 
kertoivat kaikkialla. Nyt on enoni- 
tekiöläinen Ufo-mies, Oulun JUFO- 
kerhon jäsen toim.joht. Esa Vuon- 
t i s j ä r v i käynyt suorittamassa 
tutkimuksen asiassa. 

— Näin sen autosta n. 3 kilomet¬ 
rin päässä lähimmästä Ihmisasuiv 
nosta havupuumetsikö?sä kymmen¬ 
kunnan metrin päässä tiestä, ker¬ 
toi op. Lehmus vaara, joka on 
47-vuotias ja kotoisin Palojoensuus¬ 
ta. — Oli lokakuun 1. päivä klo 
22.15 ja täysin pimeää. Oli 2 as¬ 
tetta lämmintä ja kevyt sumu. Yht¬ 
äkkiä näimme noin 10 metrin pääs¬ 
sä tiestä tulenvärisen esineen, joka 
kohosi nykäyksittäin. Havainto kes¬ 
ti 30—60 sekuntia, sitten auton 
katto peitti näkyväisyyden. 

Mikä on totuus? Luotettava kan¬ 
sakoulunopettaja. jota naapurit ku¬ 
vaavat mielikuvitukseltaan normaa¬ 
liksi, kaikin tavoin erittäin luotetta¬ 
vaksi mieheksi, näkee jo toisen 
kerran samalla paikalla ttudpn il¬ 
miön. Hän ei voi kertoa enes^öä 


kuin on nähnyt. Hän ei tiedä mikä 
on kysymyksessä. UFO-tutkimuskin 
haluaisi saada sen selville. Jona¬ 
kin päivänä kenties onnistuenkin* 

(liittyy VIMANAssa 
N:0 2/l967 julkais¬ 
tuun uutiseen) 

UFO KOTIPIHALLA 

Sanomalehdet kertoivat kesällä 
-67 Suomussalmen Pyyvaaralta ta¬ 
pauksesta jossa noin 70—80 cm 
laajuinen »lentävä lautanen» las¬ 
keutui maanviljelijä Arvi Juntu¬ 
sen pihalle, missä sen hänen li¬ 
säkseen näkivät sekä velimies että 
naapurit. Tapaus oli 14. 6. -67. 

Suoritettu UFO-tutkimus oli erit¬ 
täin mielenkiintoinen. Mv. Juntunen 
yritti jopa vangita esineen, joka 
puolustautui kohdistetuista anten¬ 
neista syöksyvällä sähköllä ja ko¬ 
hosi nopeasti taivaalle. Tutkimuk¬ 
sissa hän kertoi tapahtumat tarkas¬ 
ti ja niiden todistajiksi saatiin tois¬ 
ten silminnäkijöiden lausunto. 

Myöhemmin syksyllä mv. Juntin 
nen kertoi varsin erikoisen lisäyk¬ 
sen: hänen pihapihlajastaan, jonka 
latvusta lähtevä esine kosketti, pu¬ 
tosivat syksyllä kypsyessään kaik¬ 
ki marjat, vaikka viereisissä puis¬ 
sa ei tapahtunut mitään vastaavaa. 

HAVAINTO JÄ1SÄNK0SKEN K0SKENPÄÄLLÄ 


Lokakuun 6 päivän 1969 vastaisena yönä klo 3.50 
heräsi rva N.N. siihen, että makuuhuone oli kirk¬ 
kaasti valaistu. Aluksi hän luuli, että ulkovalo 
oli jäänyt palamaan, mutta havaitsi sitten valon¬ 
lähteeksi taivaalla olevan valopallon. Hän herät¬ 
ti miehensä ja yhdessä he katselivat ilmiötä koko 
ajan ikkunan läpi. Huoneessa oli myös koira, mut¬ 
ta se ei reagoinut millään tavoin* 

Esine oli käsivarren etäisyydeltä mitattuna noin 
jalkapallon kokoinen, väritön, erittäin kirkas 
pallo, jonka perässä näkyi kolme huntumaista pyrs¬ 
töä. Ne olivat suuria, useita kymmeniä metrejä 
pitkiä. Pyrstöt olivat myös kirkkaita, eivät kui¬ 
tenkaan kiinteän näköisiä, vaan huntumaisia* Esine 
liikkui hitaasti kaakon suunnasta pohjoiseen. Aluk¬ 
si se oli hyvin ylhäällä ja näytti kuin pyrstöt 
olisivat osoittaneet alaspäin, mutta esineen häipy¬ 
essä horisonttiin pyrstöt näyttivät osoittavan ylös 
päin. Havainto kesti noin 5 minuuttia# Esineen 
kulkurata oli suoraviivainen, nopeus oli tasainen. 
Ääntä ei havaittu. Kyseisenä aikana oli läntinen 
taivas pilvessä, mutta itäinen taivas kirkas.Kuu 
ei ollut näkyvissä. (EE) 

UFOJEN JÄLKIVAIKUTUKSISTA 


On olemassa varsin useita päteviä todisteita siitä, 
että UFOt vaikuttavat joskus merkillisesti sekä 
eläimiin että ihmisiin. Tiedossa on lukuisia esi¬ 
merkkejä UFOjen ja humanoidien parantavasta vai¬ 
kutuksesta. Eräs tuoreimmista parantumistapauk- 
sista on ranskalaisen tri "X":n tapaus, josta Fly¬ 
ing Saucer Revieirjn erikoisnumero 3, UFO Percip- 
ients, kertoo melko ihmeellisiä asioita. - Toisaal¬ 
ta on myös aivan päinvastaisiakin tapauksia. 

UFOt ovat joskus vahingoittaneet sekä eläimiä että 
ihmisiä. Negatiivinen vaikutus ilmenee usein sekä 
fyysisesti että psyykkisesti. Eräissä tapauksissa 
tällaiset vaikutukset saattavat kestää jopa vuosi¬ 
kausia. Sikäli kuin tiedetään, Suomessa tällaiset 
tapaukset ovat hyvin harvinaisia. Seuraavassa eräs 
esimerkki täkäläisistä tapauksista. 

Syyskuun 10 päivänä 1962 oli eräs mieshenkilö P.H. 
kävelemässä maantiellä lähellä Merikarvian kirkon¬ 
kylää. Kello oli noin 21.45, kun hän äkkiä huomasi 
yläpuolellaan suuren (läpimitta n. 10 m) valoheh- 
kuisen esineen, jonka väri vaihteli valkoisesta 
siniseen. Tämä kiekonmuotoinen esine laskeutui 
pian alemmaksi ja jäi joksikin aikaa paikoilleen. 
P.H. saattoi nyt selvästi nähdä, kuinka UFOn poh- 
japuolelle ilmestyi neljä tummaa aukkoa, joista 
työntyi jotain esiin (ilmeisesti laskeutumisteli¬ 
neet). Kohta aukot kuitenkin sulkeutuivat ja UFO 
lähti liikeelle. Pian se pysähtyi uudelleen lähti¬ 
en kuitenkin hetken päästä jatkamaan kulkuaan. 
Samalla hetkellä kun UFO lähti liikkeelle, P.H. 
sai siitä jonkinlaisen 11 sähkö iskun 11 . 

Tuo "sähköisku" ei tuntunut heti vaikuttavan sen 
kummemmin, mutta kun muutama päivä oli kulunut, 
ilmeni jo monenlaisia vaikutuksia. Ensiksikin P.H. 
tunsi jatkuvaa voimakasta väsymystä, häntä nukutti 
aina (tunnettu vaikutus monista ulkomaisista ta¬ 
pauksista). P.Hsn mielentila muuttui hyvin masen¬ 
tuneeksi. Joskus hänet kuitenkin valtasi käsittä¬ 
mätön ilo. Määrätyt kohdat kehosta tulivat hy¬ 
vin aroiksi. Kaiken lisäksi P.II. kärsi jatkuvasta 
kuumeesta (joskus yli 39 ). 

Lääkärit eivät voineet löytää mitään syytä tällai¬ 
seen ilmiöön, Voimakas väsymys, kuume ja masennus 
jatkuivat, kunnes lääkäreiden onnistui kolmen kuu¬ 
kauden kuluttua saada kuume erikoislääkkeiden avul¬ 
la loppumaan. Väsymys ja masennus kuitenkin jatkui¬ 
vat ja vasta vuosien kuluessa vaikutukset ovat vähi¬ 
tellen hävinneet. Vielä nytkin P.H. tuntee outoa 
pelkoa muistellessaan näkemäänsä UFOa. (TK) 



aikaisempia numeroita voi tilata 
yhdistykseltä hintaan 1,50/kpl. 


NEUVOSTOLIITTOLAISET ASTRONAUTITKIN NÄKIVÄT UFOJA 

Professori Ivan Ossietcatovin erikoisraportti 
Moskovasta. 

UFOt ovat usein lentäneet Neuvostoliiton valtavan 
alueen yli. Astronomit ja sotilaalliset tarkkaili¬ 
jat ovat kiinnittäneet niihin huomiota, ne aikaan¬ 
saivat mahdollisesti keväällä 1953 pääkaupungin lä- 

heisyydessä "puuvilla”sateen - tosin tästä on ole¬ 
massa eriäviä mielipiteitä, koskapa ei ole pidetty 
aiheellisena analysoida ihmeellistä "puuvillaa". 

Nyt on kuitenkin professori Jurevic Moskovan Ilmai- 
luinstituutista sanonut televisiossa: "Pitäisi jär¬ 
jestää lentolautasia koskeva kansainvälinen kongres¬ 
si. " 

Neuvostoliitossa asetettiin erikoiskomitea kenraa¬ 
limajuri Stoljerovin johdolla, jolle annettiin 
tehtäväksi tutkia tätä ongelmaa. Televisiossa näy¬ 
tettiin myös piirroksia UFOista, joita eräs Aero¬ 
flotin lentäjä sekä eräs toinen Neuvostoliiton 
kansalainen olivat nähneet. Lisäksi on Moskovassa 
suunniteltu julkaista "raportti ottaen huomioon 
väestön kasvava kiinnostus tätä ongelmaa kohtaan" 
avaruuslentojen aikana tehtyjen merkittävien ha¬ 
vaintojen jälkeen. 

Kuten tiedetään, uskoi astronautti Valeri Bykovski 
nähneensä 18. kesäkuuta 1963 lähellä alustaan 
Valentina Tereskovan kapselin, mutta huomasi sitten, 
että seuralainen olikin "munanmuotoinen esine", jo¬ 
ka yhtäkkiä kääntyi toiseen suuntaan. 

Titovin oudosta havainnosta (6.8.1961) on puhuttu 
vähän, etenkin koska "Vostok 2":n ohjaaja kärsi 
huonovointisuudesta, uiinkä vuoksi kysymyksessä 
saattoi olla näköharha. Venäläisten kosmonauttien 
myöhemmistä havainnoista ei myöskään ole ilmoitet¬ 
tu mitään, yksinkertaisesti koska tiedemiehet eivät 
vielä silloin olleet niin pitkällä, että he olisi¬ 
vat voineet todeta, näkivätkö lentäjät salaisia, 
Maata kiertämään asetettuja avaruuskapseleita, joi¬ 
ta kumpikin suurvalta ajoittain lähetti avaruuteen. 

Joka tapauksessa tiedetään varmasti, että jotakin 
outoa on käynnissä Maata ympäröivässä lähiavaruu¬ 
dessa. Tämän olivat saaneet tietoonsa tiedemiehet, 
jotka ottivat osaa erääseen viime syyskuussa Mosko¬ 
vassa pidettyyn, prof. Leonovin debattiin. Prof. 
Leonov ilmoitti maapallon ympärillä liikkuvan aina- 

kin kolme avaruusalusta, joiden tehtävää ei oltu 
pystytty selvittämään: kolme "kapselia", jotka ovat 
vieläkin arvoituksellisempia, koska ne Ovat täysin 
sylinterinmuotoisia, vailla ulkonemia tai mutkia, 
eikä niissä näy jälkeäkään mistään mahdollisista 
aukoista. Titov näki ensimmäisen näistä sylinte¬ 
reistä, "Vostok l^n ja "Vostok 2":n miehistöt 
taas toiset kaksi (12.10.1964 sekä vastaavasti 
17.3.65). Tämän lisäksi tulee vielä Bykovskin näke¬ 
mä "munamuotoinen" esine. 

Saatuaan tietoja sotilasviranomaisilta selitti 
prof. Leonov, etteivät esineet missään tapauksessa 
voineet olla salaisia neuvostoliittolaisia satel¬ 
liitteja, koska nykyiset ilmailusaavutukset huomi¬ 
oon ottaen ei edes USA voisi lähettää avaruuteen 
tämänkaltaisia esineitä, "joilla ei ilmeisesti ole 
mitään tarkoitusta". Washington on omasta puoles¬ 
taan jyrkästi kieltänyt, että nämä oudot "avaruussy- 
linterit 1 olisivat amerikkalaista alkuperää. - Amerik 
kalainen kosmonautti James McDivitt näki muutoin ke¬ 
säkuussa 1965 yhden näistä merkillisistä sylintereis 
tä. 

"Clipeus", joulukuu 1967. 


LENTOLAUTASIA AURINKOKUNNAN ULKOPUOLELTA 

"Lentolautaset (UFOt) tulevat kaukaisilta, aurinko¬ 
kuntamme ulkopuolella sijaitsevilta planeetoilta", 
on sanonut professori Harold Saikin Pentagonin neu¬ 
vonantajan ominaisuudessa. Palatessaan Neir Yorkiin 
prof. Saikin joutui sanomalehtimiesten piirittämäksi 
jolloin hän vakuutti pitävänsä hallussaan lukuisia 
todisteita lentolautasten olemassaolosta, valokuvia, 
filmejä ja vieläpä salaperäisistä lentokoneista pe¬ 
räisin olevia metallinpalasia. 

"Geosi" n:o 1, heinäkuu 1969. 





UUSI 


MAAILMA Nto 23 


"Lentävä lautanen! — Heijastus! 

"Lentäviä lautasia on maassamme nähty jo ennen toista maailmansotaa — 
niitä on selitetty oudoiksi valoilmiöiksi taivaalla" — Ja milloin miksikin. 


Lentäviä lautasia on myös kuvattu 
jo "muinaisilla" paljekameroilla. Ny¬ 
kyisin kuvat tulevat yhä harvinai¬ 
semmiksi yhä parempien kameroi¬ 
den ja objektiivien yleistyessä. Jo¬ 
kainen tuntee perhealbumistaan iso¬ 
isän eräänä kauniina kesäiltana 
vuonna 1919 ottaman kuvan pojas¬ 
taan, jolla on epämääräinen hehku¬ 
va pyrstötähti päänään. Ukon mie¬ 
leen ei vain juolahtanut väittää 
kuvanneensa lentävää lautasta; kiro- 
sipa vain heijastusta. 

"Silloin muinoin" syntyivät nämä 
mielikuvitukselliset (?) kuviot filmille 
milloin kameran paperipalkeen vuo¬ 
taessa milloin leikkisän auringon 
kurkistettua suoraan linssiin. 

Nykyisin heijastukset syntyvät juu¬ 
ri viimemainitulla tavalla: voimak¬ 
kaan valonsäteen osuessa linssiin. 
Tapahtuman tieteellinen puoli voi¬ 
daan selittää yksinkertaistetusti ku¬ 
van 1 avulla: Kun valonsäde kohtaa 
linssin, suurin osa siitä kulkee 
linssin läpi taittuen valo-opin lakien 
mukaan ja muodostaen "oikean 
kuvan". Jokaisesta linssin pinnasta 
heijastuu kuitenkin pieni osa valosta 
takaisin, tietysti myös valo-opin la¬ 
keja noudattaen. Osa tästä moneen 
kertaan heijastuneesta säteestä voi 
päästä filmille asti muodostaen 
oman kuvansa, heijastuman. Häirit¬ 
seviä heijastuksia pyritään vähentä¬ 
mään sopivilla ohuilla kalvoilla lins¬ 
sien pinnoilla, mutta kalvotkaan 
eivät oli kaikkivoipia! 

Heijastuskuvat voivat olla muodol¬ 
taan miltei minkälaisia tahansa: 
klassinen pyrstötähti, rengas, kaaren 
pätkä, ellipsin muotoinen läiskä, 
"ruutuässä", risti, kameran himmen- 
timen kuva, tai näiden yhdistelmä 
joko yksin tai valopisteestä säteit- 
täin lähtevinä jonoina. Valon voi¬ 
makkuudesta, tulokulmasta, linssien 
laadusta, käytetyistä suotimista, 
himmentimestä, lopullisen kuvan 
tummuudesta jne. riippuu kuinka 


moni ja minkälainen heijastuma 
pääsee kuvaan. 

Yksisilmäisellä peiliheijastinka- 
meralla iossa on leravyysalueen 
tarkistusmahdollisuus, on jo ku- 
vausvaiheessa, useimmiten, havait¬ 
tavissa ylimääräiset valoleikit, (joita 
voi muuten käyttää joskus hyväk- 
seenkin kuvaa sommitellessaan). 
Muilla "pienillä kameroilla" jää 
useimmiten tuurin varaan, tuleeko 
renkaita vai pyrstötähtiä. 

Jos nyt olemme sattuneet saa¬ 
maan kuvaan heijastuksen, voi sen 
erottaa lentävästä lautasesta ensin¬ 
näkin siitä, että heijastus lentää 
kuvaan useimmiten vasta tiimiä ke¬ 
hitettäessä. 

Kun nyt siirrymme tutkimaan tar¬ 
kemmin hankintapäällikkö Erkki 
Laurialan lautaskuvaa, voimme tode¬ 
ta päinvastoin kuin kuvaa katsonut 
lentäjämajuri, että kupla on heijas¬ 
tus, koska sillä on seuraavat heijas¬ 
tuksille tyypilliset ominaisuudet: 

-1) sen läpi NÄKYY pilvenlonka, 
eikä se suinkaan ole pilven peitos¬ 
sa. 

2) kupla on väriltään samanlainen 
punaoranssi kuin laskevan auringon 
säteet. 

3) läiskällä on yksi ulottuvuus: 
paperin taso, 

4) heijastuksen pyrstöt ovat au¬ 
ringosta piirrettävän säteen suuntai¬ 
sia, 

5) "esineessä" ei ole oikeita var¬ 
jo ja valokohtia, 

6) kuva on otettu vasten aurin¬ 
koa, mutta silti "lautasessa" ei ole 
pienintäkään siluettimaisuutta vaikka 
muu maisema uhkuu sitä, 

7) saman merkkisellä kameralla 
kuin millä kyseinen kuva on otettu 
suoritettu koekuvaus antoi "lentäviä 
lautasia" kahdessatoista kuvassa 
kahdestakymmenestä, 

8) läiskä on symmetrinen aurin¬ 
gosta piirretyn akselin suhteen. 

Nykyiset ajan muotivirtaukset 




Koefcuvauksen saloa. Käytetylle kameramerkille tyypillisiä lentäviä lautasia. 
(Yashica 35 Electro G) 


huomioon ottaen on varsin ymmär¬ 
rettävää, että tavalliset ihmiset tietä¬ 
mättöminä tekniikan ja valokuvauk¬ 
sen virhemahdollisuuksista ovat yli¬ 
herkkiä näkemään UFOJA tai UPO- 
JA milloin missäkin. Muistamme kai 
ensimmäiset Sputnikit radiomerkkei- 
neen? Silloin löytyi Suomestakin 
henkilöitä, jotka saattoivat vaikka 


vannoa kuulleensa höyhentyynystään 
Sputnikin piipitystä. 

— Jos haluatte todistaa kuvan¬ 
neenne lentävän lautasen, joka näyt¬ 
tää heijastumalta (vaikkei olekaan) 
räpsikää kuvasarja, jossa esine 
näkyy samassa kohdin maisemaa, 
mutta kuva-alan eri kohdissa. Otta¬ 
kaapa! 


Mat. yo., feänt^VLIOPPILASKAMERAT ry. Antti Relnd~0 rma 


iO 

HYVIN MERKITTÄVÄ UFO-TAPAUS: San Jose de Valderas 





Nuorukaisen ottama lähikuva UFO:sta 

San Jose de Valderas on nimi, joka tulee varmasti 
pysyvästi jäämään merkittävien UFO-tapausten luet¬ 
teloon. On erittäin vaikeata löytää vertaista tälle 
espanjalaiselle tapaukselle, jota voidaan monessa 
suhteessa pitää lähes ihanteellisena UFO-tapauksena. 
Kuuluisa espanjalainen UFO-tutkija Antonio Ribera 
kertoo siitä varsin yksityiskohtaisesti Flying 
Saucer Review'ssa no. 5/1969. 

Hyvän tapauksen tunnukset 

Artikkelinsa alussa Ribera määrittelee mm. "ihan¬ 
teellisen" UFO-tapauksen, joka hänen mukaansa koos¬ 
tuu seuraavista elementeistä: kuvadokumentit, näkö¬ 
havainnot, UFOn jättämät jäljet, materiaaliset esi¬ 
neet itse UFOsta, tutkahavainnot, elektromagneetti¬ 
set vaikutukset ja havainnot humanoideista UFOn lä¬ 
hettyvillä. San Jos£ de Valderasin tapaus sisäl¬ 
tää viisi näistä seitsemästä elementistä (tutkaha¬ 
vainnot ja humanoidit puuttuvat), joten se ei jää 
kovin kauas ihanteellisesta tapauksesta. 

San Jose de Valderas 1.6.1967 

San Jos£ de Valderas on eräs Madridin nykyaikaisim¬ 
mista asuntoalueista, josta kuitenkin löytyy vielä 
paikoitellen maaseutunäkymiä. Eräällä tällaisella 
rauhallisella alueella, jota hallitsee Marques de 
Valderasin muinaisen linnan silhuetti, sattui kesä¬ 
kuun 1 päivänä 1967 jotain tavallisuudesta poikkea¬ 
vaa. Oli juuri auringonlaskun aika, kun ulkona ole¬ 
vat ihmiset äkkiä huomasivat kiekon muotoisen esi¬ 
neen linnan yläpuolella. Se lensi hyvin matalalla, 
joskus melkein hipoen puiden latvoja. Sen lentota- 
pa oli hyvin omituinen. Joskus se pysähtyi jääden 
hiljaa keinumaan paikoilleen, joskus se taas liik¬ 
kui kuin putoava lehti. Noin kaksitoista minuuttia 
kesti tuo UFOn lentonäytös, kunnes se lopulta valta¬ 
valla nopeudella syöksyi takaisin taivaalle. UFOn 
läpimitta oli lähes kaksitoista metriä ja sen 
alaosassa näytti olevan joku suuri kuvio. Eräs in¬ 
sinööri sanoi, että UFOn muoto muistutti "vanhan 
auton pölykapselia". Eräs kotirouva taas sanoi: 

"Se näytti suurelta juustolta". UFO oli väriltään 
oranssinen ja se näytti säteilevän kauttaaltaan jon¬ 
kinlaista valoa. 

Ei ole mitään tarkkoja tietoja siitä, kuinka moni 
ehti UFOn nähdä San Jose de Valderasin alueella, 
mutta niitä täytyy olla useita kymmeniä. Näiden 
silminnäkijöiden joukossa oli onneksi myös sellai¬ 
sia, jotka ehtivät ottaa valokuvia tuosta "suures¬ 
ta juustosta". 

Valokuvia 

Varmaan ei tiedetä, kuinka paljon UFOsta saatiin 
valokuvia. Ei edes tiedetä, kuinka moni sen ehti 
valokuvata, mutta Riberan artikkeliin liittyy kah¬ 
den eri henkilön ottamia kuvia tuosta merkillises¬ 
tä esineestä. Toinen valokuvaajista, eräs nuoru¬ 
kainen, oli juuri ottamassa kuvia tyttöystävästään, 
kun UFO äkkiä ilmestyi hänen näkökenttäänsä ja 
tämän nuorukaisen oli helppo ottaa erinomaisia 
kuvia UFOsta. Toinen valokuvaaja oli eräs mies, 
"Antonio Pardo", joka vaimonsa ja tyttärensä 
kanssa oli aivan lähellä em. nuorukaista, ja 
nähdessään tämän kuvaavan UFOa, mies haki nope¬ 
asti oman kameransa ja ehti ottaa vielä yhdeksän 
kuvaa, joista kaksi ensimmäistä kuitenkin epä¬ 
onnistui, koska hän hermostuneena ei aluksi huo¬ 
mannut ottaa linssinsuojusta pois. Molemmat ku¬ 
vaajat onnistuivat valokuvaamaan UFOn pohjapuo- 
lella olevan kuvion, jonka muodosta silminnäki¬ 
jät olivat jälkeenpäin hyvin eri mieltä keske¬ 
nään . 

Millainen oli pohjakuvio ? 

Tapaus antoi mielenkiintoisen ja selvän esimer¬ 
kin siitä, kuinka eri ihmiset kokevat saman ilmi¬ 
ön eri tavalla ja kuinka epämääräinen ja epäluo¬ 
tettava silminnäkijän havainto yleensä on. Joku 
oli nähnyt aivan selvästi ikkuna-aukkoja UFOn 
kyljessä, vaikka valokuvissa ei sellaisista ol¬ 
lut mitään merkkejä. Kaikkein kiistanalaisin 

oli UFOn pohjapuolella oleva kuvio. Tuskin kukaan 
muisti kuviota aivan sellaisena kuin se valokuvas¬ 
sa nähdään. Ennen valokuvien kehittämistä pohja- 
kuvion muodosta kiisteltiin silminnäkijöiden 
keskuudessa kovasti ja jokainen oli vakuuttunut 
oman muistikuvansa erehtymättömyydestä. Piirros 
1 esittää kuvion sellaisena kuin "Antonio Pardo" 
sen muisti, kun taas piirros 2 on tehty hänen 
vaimonsa ja tyttärensä muistikuvan mukaan. 



Piirros 1 



Piirros 2 


Laskeutuminen maahan 


San Jose de Valderas ei ollut ainoa alue, jos¬ 
sa UFO nähtiin. Kun se oli jättänyt tämän paikan, 
suuntasi se kulkunsa kohti Santa Mönican esikau¬ 
punkia, jossa UFO laskeutui hetkeksi maahan. Las¬ 
keutuminen tapahtui lähelle erästä ravintolaa. (La 
Fonderosa), joka on noin neljän kilometrin päässä 
San Jose de Valderasista. Ilta oli nopeasti pi¬ 
menemässä, ja siksi silminnäkijät kuvailivat UFOa 
suunnattoman suureksi tulipalloksi, joka oli len¬ 
tänyt aivan heidän päittensä yli ja laskeutunut 
sitten maahan kolmen "jalan" varaan. Eräät olivat 
huomanneet myös UFOn pohjapuolella olevan oudon 
kuvion. Seuraavana päivänä voitiin laskeutumispai¬ 
kalta löytää seuraavat jäljet: kolme suorakulmais¬ 
ta jälkeä, jotka muodostivat tasasivuisen kolmion, 
sivun pituus hieman yli kuusi metriä. 


Esineitä maassa 


Laskeutumispaikalta ei löydetty ainoastaan jälkiä, 
vaan vielä jotain hämmästyttävämpää: metallisia 

putkia (tuubeja), jotka aivan ilmeisesti olivat 
peräisin UFOsta. Putkien pituus oli hieman alle 
15 cm ja niissä oli kaksi vihreää muovisuikaletta. 
Putkien sisällä oli jotain nestettä, joka haihtui 
kun putki avattiin. Putkissa oli sama outo kuvio 
kuin UFOssakin. 


Antonio San 
Antonion ot¬ 
tama valoku¬ 
va UFOn las¬ 
keutumia jäl¬ 
jestä, jul¬ 
kaistu In- 
formaciones 
-lehdessä 
6.2.1966* 


I.N.T.Atn (Espanjan kansallinen ilmailu- ja ava- 
ruustutkimusinstituutti) suorittaman analyysin mu¬ 
kaan putkien metalli oli nikkeliä, jonka puhtaus¬ 
aste oli tavattoman korkea. Myös putkissa oleva 
muoviaines oli laadultaan hyvin erikoista, sillä 
sellaista ei ole käytetty muualla kuin NASAsn 
satelliiteissa. 


Aikaisempi havainto 

Tämän tapauksen yhteydessä on syytä vielä mainita, 
että helmikuun 6 päivänä 1966 tehtiin Aluche -nimi- 

sessä Madridin esikaupungissa hyvin samantapainen 
UFO-havainto. Esineen muoto ja koko olivat hyvin 
samanlaiset, samoin myös UFOn pohjapuolella oleva 
kuvio. Tämäkin UFO oli laskeutunut maahan ja sen 
jättämät jäljet olivat samanlaiset kuin edellises¬ 
sä tapauksessa. (TK) 


Pekka Teerikorpi: 


ILMAKEHÄN SÄHKÖISISTÄ ILMIÖISTÄ 


Jotta pystyisimme käytännössä selvittämään UFO- 
ilmiöitä aikaansaavien ärsykkeiden luonnetta, on 
meillä oltava tietoja niistä erilaisista luonnon¬ 
ilmiöistä, jotka saattaisivat aiheuttaa UFO- 
havainto ja. 

Eräs tällainen ilmiöryhmä koostuu ilmakehän sähköi¬ 
sistä ilmiöistä. Esitämme niistä seuraavassa alus¬ 
tavasti eräitä hajanaisia tietoja, jotka täysin 
perustuvat Condonin komitean raportin (The Scient¬ 
ific Study of Unidentified Flying Objects - Bantam 
1969) lukuun Atmospheric Electricity and Plasma 
Interpretations of UFOs, jonka on kirjoittanut tri 
Martin D. Altschuler. 

Maapallon ilmakehä on alinomaa erilaisten sähköis¬ 
ten ilmiöiden tyyssija, ilmiöiden, joiden teoreet¬ 
tisten selvitysten kanssa tiedemiehet jatkuvasti 
painiskelevat. Normaalissa tilassa on maapallon 
pintakerros sähköisesti negatiivisesti varautunut, 
jolloin vastaava positiivinen varaus on löydettä¬ 
vissä ilmakehästä. Tästä aiheutuu ilmakehässä pysty¬ 
suoraan suuntaan jännite-ero, joka maanpinnan ja 
60 km $coi"keuden välillä on n. 300 000 V. Koska ilma 

ei ole täydellinen eriste, seuraa jännite-eron ole¬ 
massaolosta jatkuva sähkövirtaus maanpintaan päin. 

Mainittakoon, että jännite-eron kasvu on voimak¬ 
kainta aivan ilmakehän alaosassa ja jo 12 km kor¬ 
keudessa se on saavuttanut arvon 270 000 V. Tämän 
jatkuvan jännite—eron säilyttämiseksi tarvitaan 
varausmekanismi, jonka nykyisen käsityksen mukaan 
muodostavat eri puolilla maapalloa raivoavat ukkos¬ 
myrskyt. 

Joka tunti sadattuhannet salamat kuljettavat ukkos— 
pilvien alaosasta negatiivista varausta maanpinnal¬ 
le ja toisaalta pilvien yläosasta irtautuu positii¬ 
vista varauksia ilmakehään, ts. ukkospilvet toimi¬ 
vat ilmakehän suunnattomina sähköpareina. Tri Alt— 
schuler antaa joka hetki raivoavien ukkosmyrskyjen 
lukumäärälle arvon 1800. 

Tavallinen salama syntyy silloin kun jännite-ero 
pilvien alapuolella olevassa kapeassa ilmakerrok¬ 
sessa kasvaa riittävän suureksi. Tällöin alkaa ta¬ 
pahtua ilmamolekyylien ionisoitumista so. elektro¬ 
nien irtautumista yksityisistä atomeista. Tämä ioni¬ 
soi tumisprosessi etenee pilvestä maahan välillä py¬ 
sähtyen, mutta kuitenkin niin nopeasti, että ihmis¬ 
silmä tajuaa tapahtuman yhtenäisenä valojuovana. 

Ionisoitumisuoman so. salaman paksuus on muutamien 
senttimetrien suuruusluokkaa. Ennen salaman iskua 
jännite—ero pilvien ja maanpinnan välillä saattaa 
olla 100 jopa 1000 miljoonaa volttia. Näin synty¬ 
neen ionisoitumiskanavan kautta pusertuu sitten 
erittäin lyhyen ajan sisällä keskimäärin 20 000 A 
sähkövirta. 

Tavallisen viivasalaman kyseessä ollen toimii il¬ 
mamolekyylien neutraloitumisprosessi erittäin no¬ 
peasti, ja salaman keskimääräiseksi eliniäksi jää 
0.1 sekuntia. 

Tämän takia onkin toisen silloin tällöin havaitun 
salamatyypin, ns. pallosalaman yleensä useita se¬ 
kunteja kestävä koossapysyminen vaikea probleema, 

jota ei ole tähän mennessä pystytty pitävästi rat¬ 
kaisemaan. 

Pallosalama 

UFO—tutkimuksen kannalta lienevät seuraavat tie¬ 
dot hyödyllisiä* 

Pallosalama ilmenee hehkuvana pallona, joka joko 
ilmestyy näkyviin salaman iskettyä maahan ja pysyt¬ 
telee lähellä maanpintaa tai näkyy ensin ylhäällä 
ilmassa laskeutumassa pilvestä tai kohoamassa ylös¬ 
päin, kunnes se katoaa. 

Useimmat silminnäkijät kertovat, että pallosalama 
on selvästi näkyvissä päivänvalossakin. Noin 85 % 
havaitsijoista on ollut yhtä mieltä siitä, että 
pallon koko ja kirkkaus säilyivät vakioina aina 
siihen asti kunnes se katosi. Pieni määrä havaitsi¬ 
joista ilmoittaa nähneensä pallon kirkastuvan ja 
sen värin muuttuvan juuri ennen katoamista. Väreis¬ 
tä ovat olleet yleisimpiä punainen, oranssi ja 
keltainen. Havaittujen pallosalamien läpimitat 
ovat vaihdelleet 5 ja 80 cm välillä. Keskimääräi¬ 
nen arvo on noin 30 cm. 

Yleensä pallojen liikkumisnopeus kuvataan melko 
alhaiseksi (2 m/s) ja tavllisimmin niiden liike 
tapahtuu horisontaalisuunnassa. Useat ilmoitukset 
osoittavat puhelin- tai säköjohtojen ja maadoitet¬ 
tujen esineiden vaikuttavan johdattelevasti pallo¬ 
salaman kulkuun. Usein ilmiötä lähellä olleet ha¬ 
vaitsijat mainitsevat tunteneensa aivan kuin pala¬ 
van rikin tuoksua. 

Pallosalaman keskimääräinen elinikä on noin 4 se¬ 
kuntia. On kuitenkin hyvä muistaa, että 10 % havain¬ 
noista koskee yli 30 sekuntia kestäneitä ilmiöitä. 
Juuri tämä pitkä elinikä ts. suuri pysyvyys verrat¬ 
tuna tavallisen salaman 0.1 sekuntiin aiheuttaa 
vaikeuksia pyrittäessä selittämään pallosalaman 
toimintamekanismia. 

Tri Altschuler pitää mahdollisena, että pallosala¬ 
ma on varsin yleinen ilmiö. Koska kuitenkin pallo- 

salaman tulee olla riittävän lähellä, ehkä alle 40 
metrin etäisyydellä, jotta se voitaisiin päivänva¬ 
lossa havaita, jäänevät verrattomasti useimmat sen 
ilmestymiset näkemättä ja pallosalamaa tämän joh¬ 
dosta väärin pidetään harvinaisena ilmiönä* 

Tri Altschuler esittää muutamia tapauksia, jolloin 
pallosalama on havaittu lentokoneesta. Näistä kah¬ 
dessa tapauksessa pallosalama kosketettuaan lento¬ 
koneen runkoa räjähti aiheuttamatta itse koneelle 
kuitenkaan suurempia vahinkoja. Mainittakoon, että 
jotkut lentokoneesta tehdyt havainnot tuntuvat viit- 
taavan huomattavasti suurempien pallosalamien ole¬ 
massaoloon, kuin mitä maanpinnalla tehdyistä havain¬ 
noista voisimme päätellä. 

Pallosalama on todella omituinen ja arvaamaton il¬ 
miö, jonka tiedetään häärineen esim. seuraavanlai¬ 
sissa puuhissa: se on katkonut johtimia ja kaapelei¬ 
ta, surmannut ja polttanut ihmisiä sekä eläimiä, sy¬ 
tyttänyt tuleen sänkyjä ja latoja, ajanut takaa ihmi¬ 
siä, räjähtänyt savupiipussa, pujahdellut avaimenrei- 
än läpi näin pelotellen asuinhuoneista olleita ihmi¬ 
siä. 

Sen jälkeen mitä pallosalamista tiedetään ei liene 
epäilystä siitä, etteivätkö useat UFO-ilmoitukset 
olisi saaneet alkuaan näiden erikoisten ilmiöiden 
ansiotta*. 

Toinen tässä yhteydessä kiintoisa ilmakehän sähkö¬ 
ilmiö on nimeltään St.Elmon tuli. Se esiintyy maan¬ 
pinnasta kohoavien piikkimäisten ulokkeiden kuten 
puiden, tornien jne yläpuolella tai esim. johdelan- 
kojen lähettyvillä. 

St. Elmon tuli on leijaileva valoilmiö, yleensä soi¬ 
kion tai pallon muotoinen. Läpimitan tiedetään vaih- 
televan 10 ja 40 cm välillä. Sen värihehku on sini¬ 
valkoinen. St. Elmon tulen pysyvyys on suurempi kuin 
pallosalamalla ja sen elinikä saattaa olla minuuttien 
suuruusluokkaa. 

Pääasiallinen ero pallosalaman ja St. Elmon tulen 

välillä on, että viimeksi mainittu pysyttelee johde- 
pintojen läheisyydessä. St. Elmon tulen on nähty 
liikkuvan pitkin johdelankoja ja lentokoneen ulko¬ 
pintaa, jolloin sen kirkkauden on joskus nähty vaih- 
televan sykki väisti. 

Tri Altschuler esittää arvelunaan, että ns. foo- 
fighterit, joita II maailmansodan lentäjät havait¬ 
sivat, olisivat olleet St. Elmon tulia, jotka syn¬ 
tyivät lentokoneen metallipinnan läheisyydessä. 

Tri Altschulerin kirjoitus sisältää useiden muiden 
sellaisten sähköisten ilmiöiden kuvauksia, jotka 
saattaisivat olla jostakin merkityksestä UFO-ilmoi- 
tuksia tutkittaessa. Tässä mainittakoon eräs ilmiö- 
laji, jota Gordon Creighton on viime aikoina jonkin 
verran käsitellyt Flying Saucer Reviev lehdessä, 
nimittäin maanjäristysten yhteydessä havaittavat va¬ 
loilmiöt. Historian lehdille on jäänyt useita kuvauk¬ 
sia erikoisista valoilmiöistä, joita on havaittu 
maanjäristysseuduilla hiukan ennen maanjäristystä, 
sen aikana tai sen jälkeen* Tällaisia kuvauksia on 
säilynyt runsaasti mm. Japanissa, jossa havaitut 
ilmiöt ovat usein muistuttaneet tulipalloja tai heh¬ 
kuvia pilviä. 

Tällaisten sähköisten ilmiöiden olemassaolo ja niiden 
mahdollinen yhteys maaperän siirtymien ehkä aiheutta¬ 
miin jännite-eroihin saattaa antaa tulevaisuudessa 
mahdollisuuden ennustaa maanjäristyksiä sähköisten 
mittausten perusteella, toteaa tri Altschuler. 

Jo edellä olevan perusteella lienee selvää, että 
ilmakehän sähköiset ilmiöt, siis joko nykyään tunne¬ 
tut tai vähemmän tunnetut, saattavat aiheuttaa ja 
varmasti aiheuttavatkin eri tyyppisiä UFO-havaintoja 
ja tämä mahdollisuus olisikin otettava huomioon UF0- 
havaintoja tarkasteltaessa. 

Viittaanne myös VIMANAn numerossa 3/1969 julkais¬ 
tuun professori Oksmanin esitelmään ”Lähiavaruuden 
valoilmiöistä”. Mielenkiintoista ja elävää tietoutta 
pallosalamoissa antaa lisäksi C. Maxvelle Cade'n 
ja Delphine Davisein teos The Taming of the Thunder- 
bolts (Abelard - Schuman Ltd, London 1969). 

HELSINGIN SANOMAT joulukuun 9. pnä 1969 


Maailmankaikkeus 
odotettua suurempi 

Washington (Washington Post) Maailman¬ 
kaikkeus näyttää olevan ainakin kaksi kertaa niin 
suuri kuin kukaan on aiemmin arvellut sen olevan. 


Todisteita tämän olettamuksen 
vahvistukseksi saatiin, kun Yhdys¬ 
valtain avaruusvirasto julkaisi täh¬ 
titieteellisen tutkimussatelliittinsa 
havaintoja. Amerikkalainen obser¬ 
vatorio on kiertänyt maata vuo¬ 
den ajan noin 760 kilometrin kor¬ 
keudessa. 

”Tämän avaruusobservatorion 
havaintotulosten perusteella tähti¬ 
tieteilijät tutkiskelevat mahdolli¬ 
suutta, että maailmankaikkeus 
saattaa olla useita kertoja suurem¬ 
pi kilin aikaisemmin on uskottu”, 
sanottiin Yhdysvaltain ilmailu- ja 
avaruushallituksen (Nasa) tiedon¬ 
annossa. 

1 980 kilon painoinen avaruusase¬ 
ma on tutkinut tähtiä ja linnunra¬ 
toja tehden havaintoja hiiden ult- 
ravioletista valosta, jota ilmakehän 
takia on lähes mahdotonta tark¬ 
kailla maassa olevien teleskooppien 
avulla. 

Yksi avaruusaluksen havainnois¬ 
ta osoittaa, että etäislmmät linnun¬ 
radat (niin kutsutut "siniset” lin¬ 
nunradat) ovat paljon valovoimai- 
sempia kuin astronomit olivat odpt- 
taneet. 

"Tämä odottamattoman kirkas 
ultravioletti säteily merkitsee, että 
nämä linnunradat ovat olennaisen 
valovo maisia taivaankappaleita”, 
totesi avaruusvirasto. "Koska ne 
näyttävät niin himmeiltä (maan 
etäisyydeltä katsottuina), niiden 


täytyy olla hyvin kaukana, ehkä 
useita kertoja etäämmällä kuin ai¬ 
kaisemmin on otaksuttu.” 

Miljardeja valovuosia 

Riippumatta siitä, uskovatko 
astronomit maailmankaikkeuden 
olevan rajallinen vai loputon, 
useimmat heistä arvioivat monien 
kaukaisimpien linnunratojen ole¬ 
van enintään 20 miljardin valovuo¬ 
den päässä maasta. 

Mutta avaruusobservatorion ha¬ 
vainnot asettavat tämän uloimman 
rajan noin 40 miljardin valovuo¬ 
den päähän, mikä on suunnilleen 
385 miljoonaa miljardia kilometriä 
(385 000 000 000 000 000 km) maapal¬ 
lolta. 

Avaruusobservatorio toimii yhä, 
vaikka sen teleskoopit ovatkin jo 
sumentuneet. Se on ottanut valo¬ 
kuvia kaikkiaan 17 000 tähdestä. 
Tiedemiehet toivovat sen saavan 
,kuvia vielä ainakin 8 000 muusta 
tähdestä ennen kuin laitteet lak¬ 
kaavat toimimasta. Nämä kuvat an¬ 
taisivat mahdollisuuden laatia kart¬ 
ta noin puolesta maahan näkyvästä 
tähtitaivaasta. 

"Olisimme onnellisia saadessam¬ 
me 10 000 tähteäkin luetteloiduiksi 
valovoimaisuuden mukaan”, selit¬ 
tää muuan tiedemiehistä. "Sellais¬ 
ta hakemistoa meillä ei vielä-kos¬ 
kaan ole ollut.” 


PAIKALLISKERHOT: 


Jyväskylä Erkki Erähonka 

Postilokero 171 

Kemi Kari Kuure 

os. Urheilukatu 11 


Kotka Pekka Teerikorpi 

os. Merikatu 4 B 


Lappeenranta "UFO 66" 

Tapani Kuningas 
os. Uro kk 


Nurmijärvi Viljo Penttilä 

Os. Nurmijärvi kk. 

Pori Jarl Lund 

os. Valtakatu 5 D 

Seinäjoki Runar Smedlund 



LAAEAHEPRO / VÄRIOFFSET 

















































